stanford-oval/wikipedia huggingface dataset:
สุพล เมนาคม
ประวัติ

สุพล เมนาคม เกิดเมื่อวันที่ 13 ตุลาคม พ.ศ. 2502 ที่กรุงเทพมหานคร สำเร็จการศึกษาระดับมัธยมศึกษาตอนปลายที่โรงเรียนสุวรรณารามวิทยาคม กรุงเทพมหานคร
ในวัยเด็ก สุพลมีอุปนิสัยชอบหัดเขียนรูปเล่นและชอบอ่านหนังสือการ์ตูนอย่าง "เบบี้" และ "หนูจ๋า" มาก โดยเฉพาะอย่างยิ่ง เขายังชอบตัวการ์ตูนของวอลท์ ดิสนีย์ อย่างเป็นชีวิตจิตใจด้วย  ต่อมาเมื่อสุพลโตขึ้น เขาก็ได้ติดตามอ่านหนังสือการ์ตูนขายหัวเราะและมหาสนุกเป็นประจำ ทำให้เขาเกิดความใฝ่ฝันที่จะเป็นนักเขียนการ์ตูนให้ได้
ในปี พ.ศ. 2522 ขณะที่สุพลทำงานฝ่ายศิลป์ให้กับบริษัทโฆษณาแห่งหนึ่ง เขาได้ส่งผลงานมาเสนอสำนักพิมพ์บรรลือสาส์น 4 แผ่น โดยเป็นการ์ตูนแก๊กแบบ 2 ช่อง และได้รับการพิจารณา สุพลจึงเริ่มเขียนการ์ตูนให้แก่บรรลือสาส์นอย่างจริงจังนับแต่นั้นเป็นต้นมา
ผลงานของสุพลส่วนมากเป็นการ์ตูนแก๊กที่มีตัวการ์ตูนเด่นๆ เป็นตัวเดินเรื่อง เช่น ไก่ย่างวัลลภ แมวตุ้มเม้ง ลูกหมาเจ้านุ่น คุณหมอวิทวัส แก๊งจอมป่วน เป็นต้น ซึ่งผลงานเหล่านี้มีการตีพิมพ์ในนิตยสารขายหัวเราะ มหาสนุก หนูจ๋า เบบี้ นอกจากนี้ยังมีผลงานวาดภาพปกนิตยสารมหาสนุกอย่างสม่ำเสมอ
ตัวการ์ตูนของสุพลที่โดดเด่นและเป็นที่จดจำมากที่สุดของสุพล คือ ไก่ย่างวัลลภ นั้น ต่อมาทางบรรลือสาส์นได้มอบหมายให้วิรัตน์ ยืนยงพัฒนากิจเป็นผู้พัฒนาตัวละครใหม่เพื่อทำเป็นแอนิเมชันเรื่อง "วิลลี่ เดอะ ชิกเก้น" ("Willy the Chicken") โดยวิรัตน์ได้นำตัวละครวิลลี่ ซึ่งพัฒนามาจากไก่ย่างวัลลภ มาเขียนเป็นการ์ตูนเรื่องสั้นชื่อ "วิลลี่ เดอะชิกเก้น ฮีโร่พันธุ์กะต๊าก" ตีพิมพ์ในนิตยสารมหาสนุกเมื่อปี พ.ศ. 2551 อย่างไรก็ดี ยังไม่มีข่าวความคืบหน้าเกี่ยวกับแอนิเมชันชุดดังกล่าวออกมาในเวลานี้
สุพล เสียชีวิตเมื่อช่วงเช้าของวันที่ 21 มกราคม พ.ศ. 2561
ผลงานการ์ตูน

แก๊งจอมป่วน (รวมเล่มอยู่ในหนังสือชุด "มหกรรมมินิซีรีส์")
ดูเพิ่ม

ขายหัวเราะ
มหาสนุก
ผลงานพิเศษ

ได้รับเชิญในละครสั้นชุด "คนค้นฅน" เมื่อปี 2533 และ "25 ขวาสุด" เมื่อปี 2534
ได้รับเชิญในรายการ "บ้านเลขที่ 5" เมื่อปี 2540 และรายการ "เลดี้ส์ คอร์เนอร์" เมื่อเดือนมิถุนายน 2541
ได้รับรางวัลผลงานการ์ตูนสื่อมวลชนดีเด่นเพื่อเยาวชนเรื่อง "แก๊งจอมป่วน" จากสำนักงานคณะกรรมการส่งเสริมและประสานงานเยาวชนแห่งชาติ
แหล่งข้อมูลอื่น

ประวัติของสุพล เมนาคม ในเว็บไซต์วิธิตา
สมเด็จพระพุทธชินวงศ์ (สมศักดิ์ อุปสโม)

| สมเด็จพระพุทธชินวงศ์ (สมศักดิ์ อุปสโม) |
| --- | --- |

ส่วนบุคคล
เกิด: 2 กุมภาพันธ์ พ.ศ. 2484 (78 ปี)
มรณภาพ: 28 มิถุนายน พ.ศ. 2562
นิกาย: มหานิกาย
การศึกษา: ป.ธ.9, น.ธ.เอก, MA, Ph.D
ตำแหน่งชั้นสูง
ที่อยู่: วัดพิชยญาติการามวรวิหาร กรุงเทพมหานคร
อุปสมบท: 5 เมษายน พ.ศ. 2504
พรรษา: 58
ตำแหน่ง: คณะผู้ปฏิบัติหน้าที่สมเด็จพระสังฆราช   อดีตกรรมการมหาเถรสมาคม  อดีตเจ้าคณะใหญ่หนกลาง อดีตเจ้าอาวาสวัดพิชยญาติการามวรวิหาร  และอดีตรองอธิการบดีมหาวิทยาลัยมหาจุฬาลงกรณราชวิทยาลัย  วิทยาเขตบาฬีศึกษาพุทธโฆส จังหวัดนครปฐม 
ศาสตราจารย์พิเศษ ดร. สมเด็จพระพุทธชินวงศ์ นามเดิม สมศักดิ์   ชูมาลัยวงศ์ ฉายา อุปสโม เป็นสมเด็จพระราชาคณะฝ่ายมหานิกาย อดีตคณะผู้ปฏิบัติหน้าที่สมเด็จพระสังฆราช อดีตเจ้าอาวาสวัดพิชยญาติการามวรวิหาร อดีตเจ้าคณะใหญ่หนกลาง และอดีตรองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตบาฬีศึกษาพุทธโฆส จังหวัดนครปฐม
ประวัติ > ชาติภูมิ

สมเด็จพระพุทธชินวงศ์ มีนามเดิมว่า สมศักดิ์ ชูมาลัยวงศ์ เกิดเมื่อวันอาทิตย์ที่ 2 กุมภาพันธ์ พ.ศ. 2484 บิดา-มารดาชื่อนายเหลี่ยมและนางสำลี ชูมาลัยวงศ์ ชาติภูมิอยู่บ้านเลขที่ 100 หมู่ที่ 2 ต.ปากจั่น อำเภอนครหลวง จังหวัดพระนครศรีอยุธยา
ประวัติ > อุปสมบท

เมื่ออายุครบ 20 ปีบริบูรณ์ เข้าพิธีอุปสมบท เมื่อวันที่ 5 เมษายน 2504 ณ พัทธสีมาวัดละมุด  จังหวัดพระนครศรีอยุธยา โดยมีพระครูนครวิหารคุณ (ฟัก) วัดบันได เป็นพระอุปัชฌาย์ ,พระอธิการเมี้ยน วัดละมุด เป็นพระกรรมวาจาจารย์ ได้รับฉายาว่า อุปสโม มีความหมายว่า ผู้มีจิตใจสงบในธรรมอันลึกซึ้ง
ประวัติ > วิทยฐานะ

พ.ศ. 2506 สอบได้นักธรรมชั้นเอก
พ.ศ. 2515 สอบได้เปรียญธรรม 9 ประโยค เทียบเท่าปริญญาตรี
พ.ศ. 2494 สำเร็จประถมศึกษาปีที่ 4
พ.ศ. 2519 สำเร็จปริญญามหาบัณฑิต (ประวัติศาสตร์เอเชียโบราณ) จากมหาวิทยาลัยมคธ ประเทศอินเดีย
พ.ศ. 2519 สำเร็จปริญญาดุษฎีบัณฑิต (ประวัติศาสตร์เอเชียโบราณ) จากมหาวิทยาลัยมคธ ประเทศอินเดีย
ตำแหน่ง > การปกครอง

พ.ศ.-กรรมการมหาเถรสมาคม (มส.)
พ.ศ. 2554 ได้รับพระบัญชาแต่งตั้งให้ดำรงตำแหน่งเป็นเจ้าคณะใหญ่หนกลาง
พ.ศ.- เจ้าคณะภาค 1
พ.ศ.-เจ้าอาวาสวัดพิชยญาติการาม
พ.ศ.-หัวหน้าพระธรรมทูต สายที่ 1
พ.ศ.-คณะกรรมการพิจารณางบประมาณศาสนสมบัติกลางประจำ (พศป.)
พ.ศ.-กรรมการมูลนิธิโรงพยาบาลสงฆ์
พ.ศ. 2556 เป็นคณะผู้ปฏิบัติหน้าที่สมเด็จพระสังฆราช
ตำแหน่ง > การศึกษา

พ.ศ. 2527 - 2530 เป็นคณบดีคณะพุทธศาสตร์ มหาจุฬาลงกรณราชวิทยาลัย
พ.ศ. 2536 - 2562 เป็นรองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตบาฬีศึกษาพุทธโฆส นครปฐม
พ.ศ. 2551 ได้รับพระบรมราชโองการโปรดแต่งตั้งให้ดำรงตำแหน่ง ศาสตราจารย์พิเศษ สาขาวิชาภาษาบาลี ประจำมหาวิทยาลัยมหาจุฬาลงกรณราชวิทยาลัย (11 ธันวาคม 2551)
ลำดับสมณศักดิ์ > สมณศักดิ์ไทย

พ.ศ. 2516 เป็นพระราชาคณะชั้นสามัญเปรียญที่ พระศรีสุทธิพงศ์
พ.ศ. 2531 เป็นพระราชาคณะชั้นราชที่ พระราชปริยัติโมลี ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2536 เป็นพระราชาคณะชั้นเทพที่ พระเทพปริยัติโมลี ศรีปาพจนานุสิฐ ตรีปิฎกบัณฑิต มหาคณิสสร บวรสังฆารามคามวาสี
พ.ศ. 2541 เป็นพระราชาคณะชั้นธรรมที่ พระธรรมโมลี ศรีปริยัตโยดม วิกรมธรรมธารี ตรีปิฎกบัณฑิต มหาคณิสสร บวรสังฆารามคามวาสี
พ.ศ. 2548 ได้รับพระราชทานสถาปนาเป็นพระราชาคณะเจ้าคณะรอง ชั้นหิรัณยบัฏที่ พระพรหมโมลี ศรีสังฆโสภณ วิมลสีลาจารนิวิฐ  พิพิธคัมภีร์ปริวรรตธารี  ตรีปิฎกบัณฑิต มหาคณิสสร บวรสังฆาราม
พ.ศ. 2554 ได้รับพระราชทานสถาปนาเป็นสมเด็จพระราชาคณะ ชั้นสุพรรณบัฏ ที่ สมเด็จพระพุทธชินวงศ์  พรหมวิหารธำรงวราธิมุต วิสุทธิศีลาจารนิวิฐ ภาวนากิจสุวิธาน ไพศาลหิตานุหิตดิลก ตรีปิฎกบัณฑิต มหาคณิสสร บวรสังฆาราม คามวาสี อรัญวาสี
ลำดับสมณศักดิ์ > สมณศักดิ์ต่างประเทศ

พ.ศ. 2556  สมณศักดิ์ที่ อัครมหาบัณฑิต ณ หอศาสนวิมาน กรุงเนปิดอร์  ประเทศพม่า โดยมี พลเอกเต็ง เส่ง ประธานาธิบดีพม่า เป็นประธานมอบถวาย มีรองประธานาธิบดี และเจ้าหน้าของภาครัฐ ร่วมพิธี  วันที่ 26 มีนาคม พ.ศ. 2556
อินทรัตน์ อภิญญากุล

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อินทรัตน์ อภิญญากุล
วันเกิด:  30 พฤษภาคม พ.ศ. 2525 (42 ปี)
สถานที่เกิด:   จังหวัดกาฬสินธุ์ ประเทศไทย
ส่วนสูง:  1.81 m (5 ft 11 1⁄2 in)
ตำแหน่ง:  ผู้รักษาประตู
สโมสรเยาวชน
พ.ศ. 2543:  กรุงเทพคริสเตียนวิทยาลัย
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2544–2547 |  กรุงเทพคริสเตียนวิทยาลัย |  39 |  (0) |
| พ.ศ. 2550 |  การบินไทย |  16 |  (0) |
| พ.ศ. 2551 |  ยาสูบ |  21 |  (0) |
| พ.ศ. 2552–2553 |  บีอีซี เทโรศาสน |  0 |  (0) |
| พ.ศ. 2553 |  เพื่อนตำรวจ |  0 |  (0) |
| พ.ศ. 2554–2555 |  จันทบุรี |  19 |  (0) |
| พ.ศ. 2555 |  อีสาน ยูไนเต็ด |  2 |  (0) |
| พ.ศ. 2556–2559 |  เชียงราย ยูไนเต็ด |  93 |  (0) |
| พ.ศ. 2560–2562 |  ราชนาวี |  56 |  (0) |
ทีมชาติ
| พ.ศ. 2541–2542 |  ไทย ยู-17 ปี |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อินทรัตน์ อภิญญากุล (ชื่อเล่น: อ๊อฟ; 30 พฤษภาคม พ.ศ. 2525 — ) เป็นอดีตนักฟุตบอลระดับอาชีพชาวไทย ผู้ทำหน้าที่ในตำแหน่งผู้รักษาประตู
ผลงานระดับนานาชาติ

เขาทำหน้าที่ร่วมกับทีมชาติไทยในการแข่งฟุตบอลโลกเยาวชนอายุไม่เกิน 17 ปี 1999 ที่ประเทศนิวซีแลนด์ และการแข่งฟุตบอลชายหาดชิงแชมป์โลก 2002 ที่ประเทศบราซิล
เกียรติประวัติ > ร่วมกับสโมสร

ไทยลีกดิวิชัน 1 (1 สมัย): ฤดูกาล 2544/45
แหล่งข้อมูลอื่น

Profile เก็บถาวร 2016-05-12 ที่ เวย์แบ็กแมชชีน at Goal
สุพรรณิการ์

ระวังสับสนกับ ฝ้ายคำ
| สุพรรณิการ์ |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: ชบา Malvales
วงศ์:: วงศ์คำแสด Bixaceae
สกุล:: Cochlospermum Cochlospermum (Mart. ex Schrank) Pilg.
สปีชีส์:: Cochlospermum regium
ชื่อทวินาม
Cochlospermum regium (Mart. ex Schrank) Pilg.

ชื่อพ้อง
 Maximilianea regia Schrank  Wittelsbachia insignis Mart. & Zucc.  Cochlospermum insigne A.St.-Hil.  Azeredia pernambucana Arruda ex Allemão  Maximilianea longirostrata Barb.Rodr.  Amoreuxia unipora Tiegh.  Cochlospermum trilobum Standl.
ดอกสุพรรณิการ์แบบซ้อน
ดอกสุพรรณิการ์แบบชั้นเดียวในบราซิล
สุพรรณิการ์ (ชื่อวิทยาศาสตร์: Cochlospermum regium) เป็นไม้ผลัดใบที่มีถิ่นกำเนิดในแถบทุ่งหญ้าเขตร้อนแซราดู (Cerrado) ในทวีปอเมริกาใต้
(บริเวณประเทศบราซิล, โบลิเวีย, ปารากวัย) และมี (ชื่อสามัญ Yellow Silk Cotton, Butter-Cup (Single), Butter-Cup (Double),Torchwood) แต่ปัจจุบันพบได้ทั่วไปในเอเชียตะวันออกเฉียงใต้เช่นกัน สุพรรณิการ์มีลักษณะทางพฤกษศาสตร์ใกล้เคียงกับฝ้ายคำมาก ข้อแตกต่างที่สำคัญประการหนึ่งคือ ฝ้ายคำจะออกดอกเพียงชั้นเดียว มี 5 กลีบ และบานทีละดอก ในขณะที่สุพรรณิการ์จะมีทั้งชนิดที่ออกดอกชั้นเดียวและชนิดที่ออกดอกซ้อนกันเป็นกระจุกแน่น โดยบานพร้อม ๆ กันและสุพรรณิการ์ เป็นดอกไม้ประจำจังหวัดสระบุรี
ลักษณะทั่วไป

เป็นต้นไม้ผลัดใบสูง 7-15 เมตร แผ่นใบแยกเป็น 5 แฉก ขอบใบเป็นคลื่น ดอกเป็นช่อออกกระจายที่ปลายกิ่ง บานทีละดอก ดอกเหลืองมีกลิ่น กลีบบาง เกสรสีเหลือง รังไข่มีขน ผลกลมเมื่อแก่แตก 3-5 พู ภายในมีเมล็ดรูปไตสีน้ำตาล หุ้มด้วยปุยขาวคล้ายปุยฝ้าย ออกดอกเกือบตลอดปี ดอกดกมาก ราวเดือนกุมภาพันธ์-เมษายน มีถิ่นกำเนิดในประเทศอินเดียทางตะวันตกเฉียงเหนือของภูเขาหิมาลัย และเป็นไม้พื้นเมือง ของประเทศพม่าด้วย ในประเทศศรีลังกามักปลูกบริเวณพระอุโบสถเพื่อเป็นดอกไม้บูชาพระ ในเมืองไทยทางเหนือ เรียกว่า ฝ้ายคำ
ในประเทศไทยนิยมปลูกสุพรรณิการ์เป็นไม้ประดับ โดยได้รับการกำหนดให้เป็นพันธุ์ไม้มงคลพระราชทานประจำจังหวัดนครนายก และเป็นดอกไม้ประจำจังหวัดนครนายก สระบุรี บุรีรัมย์ สุพรรณบุรี และอุทัยธานี
สัญลักษณ์ประจำสถาบันการศึกษา

ดอกไม้ประจำ​ จังหวัดนครนายก
ต้นไม้ประจำมหาวิทยาลัยรามคำแหง
ต้นไม้ประจำมหาวิทยาลัยอีสเทิร์นเอเชีย
ต้นไม้ประจำวิทยาลัยบริหารธุรกิจและการท่องเที่ยวอุดรธานี
ต้นไม้ประจำโรงเรียนชลบุรี "สุขบท"
ต้นไม้ประจำโรงเรียนราชดำริ
ต้นไม้ประจำโรงเรียนสวนกุหลาบวิทยาลัย รังสิต
ต้นไม้ประจำโรงเรียนสาธิตมหาวิทยาลัยรามคำแหง
ต้นไม้ประจำโรงเรียนสายปัญญา ในพระบรมราชินูปถัมภ์
ต้นไม้ประจำโรงเรียนสุวรรณารามวิทยาคม
ต้นไม้ประจำโรงเรียนพรานวิบูวิทยา
ดอกไม้ประจำ วิทยาลัยพยาบาลบรมราชชนนีนครลำปาง
ดอกไม้ประจำ คณะพยาบาลศาสตร์มิชชั่น
ต้นไม้ประจำ โรงเรียนธนบุรีวรเทพีพลารักษ์
ต้นไม้ประจำ โรงเรียนบรรหารแจ่มใสวิทยา1
ระเบียงภาพ

ลักษณะดอกในมุมต่างๆ
สุพรรณณิการ์
สุพรรณณิการ์
สุพรรณณิการ์
ดูเพิ่ม

รายชื่อพันธุ์ไม้มงคลพระราชทานประจำจังหวัด
อำเภอปกครองตนเองชนชาติเกาหลี ฉางไป๋

| อำเภอฉางไป๋ 长白县 · 장백현 |
| --- | --- |
อำเภอปกครองตนเอง
长白朝鲜族自治县 · 장백 조선족 자치현อำเภอปกครองตนเองชนชาติเกาหลี ฉางไป๋
เมืองฉางไป๋ ในอำเภอฉางไป๋
ที่ตั้งของอำเภอฉางไป๋ (เน้นสีแดง) ในนครไป๋ชาน
ฉางไป๋ที่ตั้งในมณฑลจี๋หลิน
พิกัด:  41°25′N 128°12′E﻿ / ﻿41.417°N 128.200°E﻿ / 41.417; 128.200
ประเทศ:  จีน
มณฑล: จี๋หลิน
นครระดับจังหวัด: ไป๋ชาน
ศูนย์กลางการปกครอง: ฉางไป๋ [zh] (长白镇)
พื้นที่
 • ทั้งหมด: 2,497.6 ตร.กม. (964.3 ตร.ไมล์)
ความสูง: 730 เมตร (2,400 ฟุต)
ประชากร
 • ทั้งหมด: 85,000 คน
 • ความหนาแน่น: 34 คน/ตร.กม. (88 คน/ตร.ไมล์)
เขตเวลา: UTC+8 (เวลามาตรฐานจีน)
รหัสไปรษณีย์: 134400
อำเภอปกครองตนเองชนชาติเกาหลี ฉางไป๋ หรือ อำเภอฉางไป๋ เป็นอำเภอทางตอนใต้ของมณฑลจี๋หลิน สาธารณรัฐประชาชนจีน ติดกับประเทศเกาหลีเหนือ อยู่ภายใต้การปกครองของเมืองไป๋ชาน ซึ่งอยู่ห่างออกไป 160 กิโลเมตร (99 ไมล์) ทางตะวันตก-ตะวันตกเฉียงเหนือ มีประชากร 85,000 คน โดย 14,000 คนเป็นกลุ่มชาติพันธุ์เกาหลี และมีพื้นที่ 2,497.6 ตารางกิโลเมตร (964.3 ตารางไมล์)
อำเภอฉางไป๋ และจังหวัดปกครองตนเองชนชาติเกาหลี หยันเปียน เป็นเขตปกครองตนเองชนชาติเกาหลีเพียงสองแห่งของสาธารณรัฐประชาชนจีน
เขตการปกครอง

อำเภอฉางไป๋แบ่งการปกครองออกเป็น 7 เมือง และ 1 ตำบล
เมือง:
เมืองฉางไป๋ (จีน: 长白镇 / เกาหลี: 장백진)
เมืองฉือซื่อเต้าโกว (十四道沟镇 / 십사도구진)
เมืองปาเต้าโกว (八道沟镇 / 팔도구진)
เมืองหม่าลู่โกว (马鹿沟镇 / 마록구진)
เมืองฉือเอ้อร์เต้าโกว (十二道沟镇 / 십이도구진)
เมืองซินฝางจึ (新房子镇 / 신방자진)
เมืองเป่าเฉวียนชาน (宝泉山镇 / 보천산진)
ตำบล:
ตำบลหลงก่าง (龙岗乡 / 룡강향)
ภาพ

ด่านพรมแดนฉางไป๋
ด่านพรมแดนฉางไป๋
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Changbai County
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  อิสราเอล  สหรัฐ  ออสเตรเลีย
อุลตร้าแมน A

"เอซ" เปลี่ยนทางมาที่นี่  สำหรับความหมายอื่น ดูที่ เอซ (แก้ความกำกวม)
| อุลตร้าแมน A |
| --- | --- |

สร้างโดย: สึบุราย่าโปรดักชั่น
แสดงนำ: เคอิจิ ทาคามิเนะ , มิทสึโกะ โฮชิ , เท็ตสึโร่ ซากาว่า
ประเทศแหล่งกำเนิด: ญี่ปุ่น
จำนวนตอน: 52 ตอน
การผลิต
ความยาวตอน: ตอนละ 24 นาที
ออกอากาศ
เครือข่าย: TBS
ออกอากาศ: 7 เมษายน พ.ศ. 2515 – 30 มีนาคม พ.ศ. 2516
ยอดมนุษย์ อุลตร้าแมนเอซ (ญี่ปุ่น: ウルトラマンA（エース）; โรมาจิ:  Urutoraman Ēsu) เป็นทีวีซีรีส์ชุดที่ 4 ของทีวีซีรีส์อุลตร้าซีรีส์ โดยมีเรื่องราวเกี่ยวกับ "เซย์จิ โฮคุโตะ" และ "ยูโกะ มินามิ" ที่สละชีวิตตัวเอง เพื่อช่วยเหลือเด็ก ๆ จนเสียชีวิตจากการจู่โจมของสัตว์อสูรเวโรครอน ซึ่งเป็นแผนการร้ายของมนุษย์ต่างมิติ ยะพูล พี่น้องอุลตร้าจึงมอบวิญญานของอุลตร้าแมนเอช ผู้พิทักษ์จากดาวอุลตร้าไว้ที่พวกเขาทั้งสองเพื่อคืนชีวิตให้ โดยการแปลงร่างของทั้งสองจะเป็นการกระโดดตีลังกากลางอากาศ แล้วนำแหวน "อุลตร้าริง" ที่อยู่ที่นิ้วของทั้งสองคน ประสานกันกลางอากาศ เรียกว่า "อุลตร้าทัช" ในครึ่งเรื่องหลัง ยูโกะถูกเรียกตัวกลับดวงจันทร์ในฐานะเจ้าหญิง การแปลงร่างจะเปลี่ยนเป็นโฮคุโตะนำอุลตร้าริงที่สวมมือทั้งสองข้างชนกัน ยอดมนุษย์ อุลตร้าแมน เอซ มีเวลาในการต่อสู้ทั้งหมด 3 นาที ทั้งสองยังเป็นเจ้าหน้าที่ในหน่วยกองกำลังพิทักษ์ในซีรีส์นี้ใช้ชื่อ TAC (Terrible monster Attack Crew) มีจำนวนตอนทั้งหมด 52 ตอน
อุลตร้าแมน เอซ มีชื่อเรียกแรก ๆ ว่า อุลตร้า เอ (Ultra A) โดยย่อมาจากคำว่า เอซ (Ace) นั่นเอง 
สำหรับในประเทศไทยได้ลิขสิทธ์พากย์โดยไรท์พิคเจอร์นำทีมโดย นิรันดร์ บุญยรัตพันธุ์ หรือ น้าต๋อยเซมเบ้ แต่ต่อมาลิขสิทธิ์ในการจัดจำหน่ายกลายเป็นของไทก้า
ลักษณะสำคัญ

อุลตร้าแมนเอซ เป็นอุลตร้าแมนที่มีลักษณะแตกต่างจากพี่น้องอุลตร้าแมนคนอื่น ๆ มากที่สุด ตั้งแต่ลักษณะของใบหน้า ที่มีส่วนของศีรษะคล้ายสวมมงกุฎคาด มีส่วนของใบหูขนาดใหญ่มีรูวงกลมขนาดใหญ่ ซึ่งเป็นที่ติดตั้งของปุ่มพลังงานกลางหน้าผาก ดวงตามีขอบดวงตาที่ชัดเจน ลวดลายบนลำตัวก็มีลักษณะที่เป็นเอกลักษณ์เฉพาะตัวด้วย ด้วยลักษณะที่แตกต่างจากพี่น้องอุลตร้าคนอื่นนี้เอง ทำให้อุลตร้าแมนเอชเป็นขวัญใจของแฟนอุลตร้าแมนมากมาย ไม่แพ้อุลตร้าแมนคนอื่น ๆ เลย นอกจากนี้เอซยังเป็นอุลตร้าแมนที่ได้รับการช่วยเหลือ และร่วมต่อสู้กับพี่น้องอุลตร้าคนอื่น ๆ มากที่สุด
ประวัติ

โฮคุโตะ เซย์จิ และมินามิ ยูโกะ สองหนุ่มสาวผู้กล้าหาญสละชีวิตตัวเอง เพื่อช่วยเหลือเด็ก ๆ จนเสียชีวิตจากการจู่โจมของสัตว์อสูรเวโรครอน พี่น้องอุลตร้าจึงมอบวิญญานของอุลตร้าแมนเอช ผู้พิทักษ์จากดาวอุลตร้าไว้ที่พวกเขาทั้งสอง เมื่อสัตว์อสูรของมนุษย์ดาวยะพูลอาละวาดเมื่อใด พวกเขาจะประสานแหวน อุลตร้าริง เพื่อแปลงร่างเป็นอุลตร้าแมนเอชมาต่อสู้ ภายหลัง มินามิ ยูโกะ ต้องกลับดวงจันทร์ในฐานะเจ้าหญิง จึงเหลือเพียง โฮคุโตะ เซย์จิ แปลงร่างเพียงตัวคนเดียว
อุลตร้าแมน VS มาสค์ไรเดอร์

ซูเปอร์แบทเทิล อุลตร้าแมน VS มาสค์ไรเดอร์ (ญี่ปุ่น: スーパーバトル ウルトラマンVS仮面ライダー; โรมาจิ: Sūpā Batoru Urutoraman Tai Kamen Raidā; ทับศัพท์: Super Battle Ultraman VS Kamen Rider) เป็นออริจินอลวิดีโอวางจำหน่ายเมื่อวันที่ 21 กรกฎาคม ค.ศ. 1993
ภาพรวม

เป็นผลงานครอสโอเวอร์แฟรนไชส์ละครชุดโทรทัศน์โทคุซัทสึ อุลตร้าแมน และ คาเมนไรเดอร์ ซึ่งในอดีตอุลตร้าแมนและคาเมนไรเดอร์แทบไม่มีโอกาสที่จะทำผลงาน ครอสโอเวอร์ร่วมกันบริษัทผู้ผลิต แต่ในช่วงต้นทศวรรษ 1990 แม้ว่าละครทีวีทั้งสองเรื่องจะยุติการออกอากาศไป แต่ยังมีการเคลื่อนไหวใหม่ๆ ก็เกิดขึ้น เช่น การเปิดตัวภาพยนตร์และวิดีโอเรื่องใหม่ในช่วงระยะเวลาหนึ่ง
นอกจากนี้ สึบุรายะโปรดักชัน ยังเป็นบริษัทคู่แข่งของโตเอะซึ่งได้ถอนตัวจากบริษัทโตโฮ (การยุติความสัมพันธ์ด้านทุน) ซึ่งภายใต้สถานการณ์ดังกล่าว ผลงานเรื่องนี้ถูกผลิตโดย บันไดวิชชัวล โดยเป็นตัวกลางให้กับ สึบุรายะโปรดักชัน และ โตเอะ ซึ่งเป็นผู้ถือสิทธิ์ของผลงาน 2 แฟรนไชส์ โดยทั้งสองบริษัทต่างก็เห็นพ้องต้องกันโดยมีข้อตกลงว่าจะไม่มีการเผยแพร่ซ้ำหรือออกอากาศทางโทรทัศน์เพื่อเคลียร์ด้านลิขสิทธิ์ที่ซับซ้อน แต่จะใช้วิธีการวางจำหน่ายในรูปแบบวิดีโอ นอกเหนือจากการแนะนำการเปรียบเทียบโดยใช้ฉากที่มีชื่อเสียงจากผลงานที่ผ่านมาของซีรีส์ทั้ง 2 แฟรนไชส์ ได้มีการสัมภาษณ์ทีมงานและนักแสดง รวมถึงหนังสั้นที่ได้รับการถ่ายทำใหม่
เรื่องย่อ

เนื้อหานั้นเป็นเกี่ยวกับประวัติของอุลตร้าแมนและคาเมนไรเดอร์ต่างๆโดยบางฉากจะตัดต่อภาพแปลงร่างของอุลตร้าแมนไรคาเมนไรเดอร์ ในฉากสุดท้ายอุลตร้าแมนที่กำลังลำบากคาเมนไรเดอร์ได้ขยายร่างมาช่วยการต่อสู้
เขาใหญ่

เขาใหญ่ อาจหมายถึง
อุทยานแห่งชาติเขาใหญ่ หนึ่งในอุทยานแห่งชาติของไทย
ป่าดงพญาเย็น-เขาใหญ่ แหล่งมรดกโลกของไทย
องเมียวสะ

| 陰陽座 (องเมียวสะ) |
| --- | --- |
สมาชิกวงองเมียวสะ จากซ้ายมาทาทาบิ, มาเนกิ, คุโรเนโกะ, คารุคัง และโทระ
ข้อมูลพื้นฐาน
ที่เกิด:  จังหวัดโอซาก้า ประเทศญี่ปุ่น
แนวเพลง: เจ-เมทัล เฮฟวี่ เมทัล
ช่วงปี: พ.ศ. 2542 - ปัจจุบัน
ค่ายเพลง:  คิง เรคคอร์ดส  กัง-ชิน

สมาชิก: มาทาทาบิ คุโรเนโกะ คารุคัง มาเนกิ

อดีตสมาชิก: โทระ

เว็บไซต์: http://www.onmyo-za.net
องเมียวสะ (ญี่ปุ่น: 陰陽座; โรมาจิ: Onmyōza) เป็นวงดนตรีแนวเจ-เมทัล ซึ่งประยุกต์เอาดนตรีเฮฟฟวี่ เมทัลผสมกับสำเนียงแบบเจ-ร็อค จากประเทศญี่ปุ่น ชื่อของวงเป็นการผสมคำระหว่าง "องเมียว (ญี่ปุ่น: 陰陽道; โรมาจิ: onmyōdō) " และ "การรวมกลุ่ม (ญี่ปุ่น: 座; โรมาจิ: za) " ดังนั้นชื่อวงจึงอาจแปลเทียบเคียงได้ว่า "กลุ่มองเมียว" ในการแสดงสดสมาชิกในวงจะแต่งกายแบบย้อนยุค โดยจะใส่กิโมโนแบบยุคเฮอัน  โลโก้เดิมของทางวงเป็นรูปดาว 5 แฉก โดยปรากฏบนหน้าปก  4 อัลบั้ม แรก ส่วนโลโก้ใหม่มีลักษณะคล้ายสัญลักษณ์ หยิน-หยาง เริ่มใช้ครั้งแรกบนบกอัลบั้มรวมฮิตของวงคือ In'you-Shugyoku และใช้โลโก้นี้จนถึงปัจจุบัน
องเมียวสะเริ่มทำงานดนตรีอย่าจริงจังใน ค.ศ. 1999 โดยแสดงสดครั้งแรกที่งาน Osaka Brandnew venue ในวันที่ 20 มิถนายน 1999 สมาชิกชุดแรกประกอบด้วย มาทาทาบิ, คุโรเนโกะ, มาเนกิ และ คารุคัง  ซึ่งในตอนนั้นทางวงยังไม่มีมือกลอง จึงได้จ้างโทระมาเป็นมือกลองสนับสนุน และภายหลังโทระก็กลายเป็นสมาชิกถาวร ในปีเดียวกันนี้องเมียวสะออกอัลบั้มแรก Kikoku Tensho  ผ่านสังกัด Moryo's Box ซึ่งเป็นสังกัดอินดี้ที่ทางวงตั้งขึ้นเอง จนในปี 2001 ทางวงก็ไดเซ็นสัญญากับ King Records ราวปี 2009 โทระได้ลาออกจากการเป็นสมาชิกถาวรของวง แต่ยังเป็นสมาชิกหลักในการแสดงสดเหมือนเดิม สถานะในวงของโทระเปฌนสิ่งที่ค่อนข้างแปลกประหลาดเพราะในอัลบั้ม Kikoku-Tenshou แม้โทระจะเป็นสมาชิกถาวรแล้ว แต่ก็ลงเครดิตว่าเป็นมือกลองสนับสนุน และโทระกลายเป็นมือกลองสนับสนุนอีกครั้งในซิงเกิล Kokui no Tennyo　และมีเครดิตเป็นมือกลองสนับสนุนจนปัจจุบัน
อนึ่งชื่อสมาชิกของวงจะมีความหมายเกี่ยวข้องกับแมว ดังนี้คุโรเนโกะ แปลว่า "แมวดำ", มาทาทาบิ แปลว่า เปลวไฟแต่พ้องเสียงกับความหมายที่ว่า "เป็นที่รักของแมว", มาเนกิ แปลว่ายักษ์แต่พ้องเสียงกับ "แมวกวัก", คารุคัง แปลว่าความชั่วร้าย แต่ก็พ้องเสียงกับชื่อยี่ห้ออาหารแมว และโทระ แปลว่า  "เสือ" ซึ่งเป็นสัตว์ตระกูลแมว
เนื้อหาของเพลง

เนื้อหาเพลงขององเมียวสะส่วนใหญ่จะเป็นเรื่อง ยักษ์ (ญี่ปุ่น: 鬼; โรมาจิ: oni) ปีศาจ (ญี่ปุ่น: 妖怪; โรมาจิ: yōkai) และ มังกร ต่างๆของญี่ปุ่น เป็นหลัก แต่องเมียวสะก็ยังมีเพลงชุด (series) ที่มีเนื้อหาแนวอื่นๆแทรกไว้ในแต่ละอัลบั้มดังนี้
ชุดเวทย์นินจา (ญี่ปุ่น: 忍法帖; โรมาจิ: ninpocho) จะมีอยู่ 1 เพลงในทุกอัลบั้ม แต่งขึ้นเพื่อเป็นการระลึกถึงนักเขียนชาวญี่ปุ่นฟุทาโร่ ยามาดะ มีรายชื่อเพลงดังนี้
| เพลง | อัลบั้ม |
| --- | --- |
Onikiri Ninpouchou (鬼斬忍法帖): Kikoku-Tenshou (鬼哭転生)
Kegai Ninpouchou (化外忍法帖): Hyakki-Ryouran (百鬼繚乱)
Kagerou Ninpouchou (陽炎忍法帖): Kojin-Rasetsu (煌神羅刹)
Utsusemi Ninpouchou (空蝉忍法帖): Fuuin-Kairan (封印廻濫)
Youka Ninpouchou (妖花忍法帖): Houyoku-Rindou (鳳翼麟瞳)
Nehan Ninpouchou (涅槃忍法帖): Mugen-Houyou (夢幻泡影)
Kouga Ninpouchou (甲賀忍法帖): Garyo-Tensei (臥龍點睛)
Hadou Ninpouchou (覇道忍法帖): Maou-Taiten (魔王戴天)
Musasabi Ninpouchou (野衾忍法帖): Chimimouryou (魑魅魍魎)
Kuzaku Ninpouchou (孔雀忍法帖): Kongoukyuubi (金剛九尾)
ชุดเพลงโยชิทซึเนะ (Kumikyoku 'Yoshitsune') เป็นชุดเพลงที่แต่งขึ้นสดุดีวีรบุรุษในยุคเฮอันมิยาโมโตะ โนะ โยชิทซึเนะเพลงชุดนี้อยู่ในอัลบั้ม Garyo-Tensei แต่ตัดออกเป็น 3 ซิงเกิล คือ
Kumikyoku "Yoshitsune" ~Akki Hougan (組曲「義経」～悪忌判官)
Kumikyoku "Yoshitsune" ~Muma Enjou (組曲「義経」～夢魔炎上)
Kumikyoku "Yoshitsune" ~Raise Kaikou (組曲「義経」～来世邂逅)
ชุดเพลงสดุดีดาเตะ มาซามุเนะ ไดเมียวคนสำคัญของยุคสงครามเป็นชุดเพลงล่าสุด มี 2 ซิงเกิล คือ
Aoki Dokugan (蒼き独眼)
Konpeki no Soujin (紺碧の双刃)
สมาชิกในวง

มาทาทาบิ (瞬火) - เบส / ร้องนำ
คุโรเนโกะ (黒猫) - ร้องนำ
มาเนกิ (招鬼) - กีต้าร์ / คอรัส
คารุคัง (狩姦) - กีต้าร์
สมาชิกสนับสนุน

โดบาชิ มาโกโตะ - กลอง / เพอร์คัชชั่น (2552–ปัจจุบัน)
อาเบะ มาซาฮิโร่ - คีย์บอร์ด
อดีตสมาชิก

โทระ (斗羅) (อะซูชิ คาวาซูกะ) - กลอง / เพอร์คัชชั่น (2542–2552)
แหล่งข้อมูลอื่น

เว็บไซต์อย่างเป็นทางการ
อาดัน บาร์กัส

| อาดัน บาร์กัส |
| --- | --- |
เกิด: 17 มกราคม พ.ศ. 2517
Adan Vargas อดัน วาร์กัส นักมวยสากลชาวเม็กซิโก เกิดเมื่อ 17มกราคม พ.ศ. 2517 ที่เม็กซิโก ซิตี้ ประเทศเม็กซิโก สถิติการชก 44 ครั้ง ชนะ 38 (น็อค 23) เสมอ 1 แพ้ 5
เกียรติประวัติ

แชมป์เม็กซิโกรุ่นแบนตัมเวท (2539)
แชมป์ NABF รุ่นแบนตัมเวท
ชิง 27 กุมภาพันธ์ 2541 ชนะคะแนน นาร์ซิสโก โรดริเกวซ ที่ สหรัฐ
ป้องกันแชมป์ครั้งที่ 1, 1 พฤษภาคม 2541 ชนะคะแนน อันซี เกเดออน ที่ สหรัฐ
ป้องกันแชมป์ครั้งที่ 2, 11 ธันวาคม 2541 ชนะคะแนน คาร์ลอส คอนเตรรัส ที่ สหรัฐ
ป้องกันแชมป์ครั้งที่ 3, 27 กุมภาพันธ์ 2542 ชนะน็อค หลุยส์ โรลอน ยก 4 ที่ สหรัฐ
ป้องกันแชมป์ครั้งที่ 4, 12 มิถุนายน 2542 ชนะน็อค จอร์จ อัลเบอร์โต เรเยส ยก 1 ที่ สหรัฐ
ป้องกันแชมป์ครั้งที่ 5, 16 กรกฎาคม 2543 ชนะคะแนน เมาริซิโอ พาสตรานา ที่ สหรัฐ
ป้องกันแชมป์ครั้งที่ 6, 3 ธันวาคม 2543 ชนะคะแนน อีวาน อัลวาเรซ ที่ สหรัฐ
ป้องกันแชมป์ครั้งที่ 7, 10 กุมภาพันธ์ 2544 ชนะคะแนน จอร์จ เอลีเซอร์ จูลิโอ ที่ สหรัฐ
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นแบนตัมเวท WBC เมื่อ 11 มีนาคม 2543 แพ้คะแนน วีรพล นครหลวงโปรโมชั่น ที่ สระแก้ว
ชิงแชมป์โลกรุ่นแบนตัมเวท IBF เมื่อ 27 กรกฎาคม 2545 แพ้น็อค ทิม ออสติน ยก 10 ที่ สหรัฐ
ชิงแชมป์ Mundo Hispano รุ่นซูเปอร์แบนตัมเวทเมื่อ 8 ธันวาคม 2549 แพ้น็อค ซาอูล บริเซโน ยก 6 ที่ เม็กซิโก
สุพล ฟองงาม

| สุพล ฟองงาม ม> ป.ช., ม.ว.ม. |
| --- | --- |

เลขาธิการพรรคเพื่อไทย
ดำรงตำแหน่ง 15 กันยายน พ.ศ. 2553 – 19 เมษายน พ.ศ. 2554
ก่อนหน้า: สุณีย์ เหลืองวิจิตร
ถัดไป: จารุพงศ์ เรืองสุวรรณ
รัฐมนตรีช่วยว่าการกระทรวงมหาดไทย
ดำรงตำแหน่ง 6 กุมภาพันธ์ – 9 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: บัญญัติ จันทน์เสนะ ธีรวุฒิ บุตรศรีภูมิ
ถัดไป: ปรีชา เร่งสมบูรณ์สุข ประสงค์ โฆษิตานนท์
รัฐมนตรีประจำสำนักนายกรัฐมนตรี
ดำรงตำแหน่ง 24 กันยายน – 2 ธันวาคม พ.ศ. 2551
นายกรัฐมนตรี: สมชาย วงศ์สวัสดิ์
ก่อนหน้า: ชูศักดิ์ ศิรินิล จักรภพ เพ็ญแข
ถัดไป: วีระชัย วีระเมธีกุล สาทิตย์ วงศ์หนองเตย องอาจ คล้ามไพบูลย์
 
ข้อมูลส่วนบุคคล
เกิด: 5 กรกฎาคม พ.ศ. 2505 (62 ปี) อำเภอกุดข้าวปุ้น จังหวัดอุบลราชธานี
ศาสนา: พุทธ
พรรคการเมือง: ภูมิใจไทย (2566–ปัจจุบัน)
การเข้าร่วม พรรคการเมืองอื่น: สร้างอนาคตไทย (2564–2566) พลังประชารัฐ (2561–2564) เพื่อไทย (2551–2561) พลังประชาชน (2549–2551) ไทยรักไทย (2545–2549) ความหวังใหม่ (2533–2545)
คู่สมรส: สายฝน ฟองงาม

สุพล ฟองงาม เป็นนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ และอดีตกรรมการบริหารพรรคพลังประชารัฐ   อดีตเลขาธิการพรรคเพื่อไทย อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงมหาดไทย เป็นหนึ่งในอดีตแกนนำแนวร่วมประชาธิปไตยต่อต้านเผด็จการแห่งชาติในภาคอีสาน เกิดเมื่อวันที่ 5 กรกฎาคม พ.ศ. 2505 เป็นบุตรของ นายสุบิน และนางกัน ฟองงามเป็นแกนนำกลุ่มชักธงรบ แนวร่วมประชาธิปไตยต่อต้านเผด็จการแห่งชาติ จังหวัดอุบลราชธานี ร่วมกับ นายชูวิทย์ พิทักษ์พรพัลลภเป็นหนึ่งในผู้ที่ศูนย์อำนวยการแก้ไขสถานการณ์ฉุกเฉินออกหมายเรียกเนื่องจากอาจมีส่วนรู้เห็นกับการเผาสถานที่ราชการ(ศาลากลางจังหวัดอุบลราชธานี ฯลฯ)ในขณะนั้น
การศึกษา

สุพล ฟองงาม สำเร็จการศึกษาระดับประถมศึกษา จากโรงเรียนชุมชนบ้านกุดเป่ง มัธยมศึกษาตอนต้น จากโรงเรียนลือคำหาญวารินชำราบ ระดับมัธยมศึกษาตอนปลายจากโรงเรียนสันติราษฎร์บำรุง ระดับปริญญาตรี จากคณะนิติศาสตร์ มหาวิทยาลัยศรีปทุม และระดับปริญญาโท สาขาพัฒนาสังคม จากสถาบันบัณฑิตพัฒนบริหารศาสตร์
ด้านครอบครัว สมรสกับนางสายฝน ฟองงาม มีบุตรสาวคือ นางสาวโยธากาญจน์ ฟองงาม ผู้สมัคร ส.ส. จังหวัดอุบลราชธานี สังกัดพรรคภูมิใจไทย โดยบุตรสาวแต่งงานกับ นายอรรถสิทธิ์ เหรียญอารีย์ ซึ่งเป็นบุตรชาย นาย สุมิตร เหรียญอารีย์ นายกเทศมนตรีตำบลโคกปีบ
การทำงาน

สุพล ฟองงาม ประกอบธุรกิจรับเหมาก่อสร้าง ต่อมาได้เข้าทำงานการเมืองโดยการสมัครรับเลือกตั้งเป็นสมาชิกสภาจังหวัดอุบลราชธานี และสมาชิกสภาผู้แทนราษฎรจังหวัดอุบลราชธานี สังกัดพรรคพลังประชาชน และได้ย้ายมาสังกัดพรรคเพื่อไทย หลังจากการยุบพรรคพลังประชาชน ในเดือนกันยายน พ.ศ. 2551 ต่อมาในเดือนกันยายน พ.ศ. 2553 พรรคเพื่อไทย ได้มีการประชุมเพื่อเลือกตั้งหัวหน้าพรรคคนใหม่ แทนนายยงยุทธ วิชัยดิษฐที่ลาออก ซึ่งการเลือกตั้งคณะกรรมการบริหารพรรคในครั้งนี้ นายสุพล ฟองงาม ได้รับตำแหน่งเลขาธิการพรรคเพื่อไทย และได้ลาออกจากตำแหน่งในเวลาต่อมา
ในปี 2565 เขาได้รับเลือกให้ทำหน้าที่รองหัวหน้าพรรคสร้างอนาคตไทย และได้ลาออกมาสังกัดพรรคภูมิใจไทยในปัจจุบัน
การทำงาน > ตำแหน่งทางการเมือง

สุพล ฟองงาม ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายสมัคร สุนทรเวช ต่อมาหลังจากรัฐบาลของนายสมัคร สุนทรเวช พ้นจากตำแหน่ง นายสุพล ฟองงาม ได้รับตำแหน่งรัฐมนตรีอีกครั้ง ในตำแหน่งรัฐมนตรีประจำสำนักนายกรัฐมนตรี ในรัฐบาลนายสมชาย วงศ์สวัสดิ์ และต้องพ้นจากตำแหน่งเนื่องจากการยุบพรรคพลังประชาชน ทำให้นายกรัฐมนตรีซึ่งเป็นหัวหน้าพรรค ต้องพ้นจากตำแหน่งไปด้วย
รางวัลและเกียรติยศ

พ.ศ. 2551 สุพล ฟองงาม ได้รับพระราชทานยศกองอาสารักษาดินแดนเป็น นายกองเอก สุพล ฟองงาม
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)